el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el es en en el en el el el el el el el el el el el el el fr el en el en el en el fr el fr el en el en el en el ca el en el en el en el en el en el el el el el en el el el el el en el en
Οι Ολυμπιακοί Αγώνες του Τόκιο ανήκουν στην Ιστορία και ο Ολυμπιακός… χρόνος, μετρά αντίστροφα για την επόμενη κορυφαία διοργάνωση του πλανήτη, που θα φιλοξενηθεί το 2024, στο Παρίσι.
Και μπορεί η Ρωσία να μην ήταν «παρούσα» με αυτήν την… ονομασία, όμως οι εκπρόσωποι αυτής της αθλητικής υπερδύναμης, έκαναν ιδιαίτερα αισθητή την παρουσία τους, έστω και υπό την… ουδέτερη σημαία της ρωσικής Ολυμπιακής Επιτροπής. Η συγκομιδή των 71 μεταλλίων (σ.σ. 20 χρυσά) και η τρίτη θέση στον τελικό πίνακα μεταλλίων, μόνο ως επιτυχία μπορεί να εκληφθεί.
Μετά την αποχώρηση του Γιουσέϊν Μπολτ από την ενεργό δράση και τα… σίγουρα τρία μετάλλια (100μ, 200μ και 4χ100μ) σε κάθε διοργάνωση, η Τζαμάϊκα «έπεσε» κάτω από τον διψήφιο αριθμό συγκομιδής, μετά από τις τελευταίες τρεις διοργανώσεις. Οι Τζαμαϊκανοί, είχαν κατακτήσει 10 μετάλλια στο Πεκίνο (2008), 12 στο Λονδίνο (2012) και 11 στο Ρίο Ντε Τζανέϊρο (2016), ενώ στο Τόκιο, περιορίσθηκαν στα εννέα. Εκ των οποίων τρία και μάλιστα χρυσά, κατέκτησε η Ελέϊν Ερα Τόμπσον, κυριαρχώντας στα σπριντ (100μ, 200μ και 4χ100μ) ώς ένας… θηλυκός Μπολτ. Αξίζει να σημειωθεί, ότι το κατόρθωμα της Τόμπσον, είχε να επαναληφθεί από το μακρυνό 1988 στην Σεούλ και την αξεπέραστη, Φλόρενς Γκρίφι Τζόϊνερ.
Οπως συμβαίνει σε κάθε τέτοια περίπτωση, ειδική αναφορά χρήζει η αμέσως προηγούμενη διοργανώτρια χώρα και η παρουσία της στην επόμενη διοργάνωση. Ο λόγος για την Βραζιλία, που σημείωσε ρεκόρ κατάκτησης μεταλλίων με 21, εκ των οποίων επτά χρυσά.
Οσον αφορά στους αθλητές και στις αθλήτριες της χώρας, που πήρε την «Ολυμπιακή σκυτάλη» για την επόμενη μεγάλη γιορτή του αθλητισμού, έφυγαν από το Τόκιο με 33 μετάλλια. Οι Γάλλοι πρωταθλητές, παρουσιάσθηκαν λιγότερο ανταγωνιστικοί σε σχέση με την διοργάνωση του Ρίο Ντε Τζανέϊρο (42 μετάλλια), καθώς κατέκτησαν 33 μετάλλια, διατηρώντας όμως τον αριθμό των χρυσών, στα δέκα.
Αντίθετα, οι εκπρόσωποι της Μεγάλης Βρετανίας, επέδειξαν αξιοθαύμαστη σταθερότητα με 65 μετάλλια, από τα οποία 22 χρυσά, όταν στο Λονδίνο (2012) είχαν κατακτήσει 65 μετάλλια, στο Πεκίνο (2008) 51 με 19 χρυσά και στο Ρίο Ντε Τζανέϊρο 67 μετάλλια.
Ενα από τα ρεκόρ που κατεγράφησαν στους Ολυμπιακούς Αγώνες του Τόκιο, είναι και η… διάχυση των μεταλλίων, καθώς σε κάποιο… σκαλί του βάθρου, ανέβηκαν αθλητές και αθλήτριες από 93 χώρες. Ανάμεσα τους, υπήρξαν και ιστορικές «πρωτιές», όπως αυτή του ακοντιστή, Νεεράτζ Τσόπρα, ο οποίος έγινε ο πρώτος Ινδός αθλητής στίβου που κατέκτησε χρυσό μετάλλιο για την πολυπληθέστερη χώρα του πλανήτη. Μάλιστα, στην διοργάνωση του Τόκιο, η Ινδία είχε την καλύτερη παρουσία της σε Ολυμπιακούς Αγώνες, με ένα χρυσό, δύο αργυρά και τέσσερα χάλκινα μετάλλια.
Τέλος, η μικρότερη χώρα που κατέκτησε μετάλλιο -και μάλιστα τρία- στους Ολυμπιακούς Αγώνες του Τόκιο, είναι ο Αγιος Μαρίνος. Συγκομιδή που σημαίνει, ένα μετάλλιο για περίπου κάθε 11.270 από τους 33.860 κατοίκους του μικρού κρατιδίου, που βρίσκεται στην κεντρική Ιταλία.